
TEHNISKĀ SPECIFIKĀCIJA UN FINANŠU PIEDĀVĀJUMS
Cenu aptaujā
„Ekspertu un koordinatoru pakalpojumi Metodiskās vadības institūcijai onkoloģijas jomā_2”
id. Nr. RAKUS 2025/144

1. Pasūtītājs: SIA “Rīgas Austrumu klīniskā universitātes slimnīca” (turpmāk – Slimnīca). Adrese: Hipokrāta iela 2, Rīga, LV-1079. VRN 40003951628.
2. Iepirkuma priekšmets: eksperta un koordinatora pakalpojumi Metodiskās vadības institūcijai onkoloģijas jomā.
3. Vispārīgā informācija: atbilstoši Ministru kabineta 2024. gada 13. augusta noteikumu Nr. 543 “Metodiskās vadības institūcijas noteikumi” prasībām, Veselības ministrija ir piešķīrusi Slimnīcai metodiskās vadības institūcijas (turpmāk – MVI) statusu onkoloģijas jomā. Starp Veselības ministriju, Nacionālo veselības dienestu (turpmāk abas institūcijas kopā – Puses) un Slimnīcu 2025. gada 25. februārī tika parakstīts līgums Nr. A9-2025/59 par MVI onkoloģijas jomā izveidi (turpmāk – Līgums). Līguma 1.2. apakšpunkts nosaka, ka MVI slēdz vienošanos ar Pusēm par MVI uzdevumiem (turpmāk – Pakalpojums), tostarp, balstoties uz Līguma 1. pielikumu, pakalpojumu izpildei MVI ir tiesības piesaistīt ārpakalpojumu.
4. Iepirkuma mērķis: piesaistīt vienu koordinatoru un vienu ekspertu (turpmāk – Izpildītāji) MVI pakalpojuma “Aprūpes personāla mācību vajadzību onkoloģijas jomā identificēšanā” izpildei, lai apzinātu un definētu veselības aprūpes personāla mācību vajadzības onkoloģijas jomā.
5. Vispārējās prasības pakalpojuma izstrādē
5.1. Izpildītājam Pakalpojuma izpildē jāievēro šādi ietvardokumenti:
5.1.1. Eiropas un nacionālā līmeņa vadlīnijas un standarti onkoloģijas jomā.
5.1.2. Latvijas Republikas spēkā esošie normatīvie akti sniedzamā pakalpojuma jomā.
5.1.3. Esošā statistikas informācija un iepriekš veiktie pētījumi, plāni, projekti u.c. publicētie materiāli sniedzamā pakalpojuma jomā Latvijā un Eiropā.
5.1.4. 2018. gada 4. septembra Ministru kabineta noteikumi Nr. 558 “Dokumentu izstrādāšanas un noformēšanas kārtība”.
5.2. Izpildītājam pēc Pasūtītāja pieprasījuma ir jānodrošina iespēja tikties ar Pasūtītāju un tā pārstāvjiem vismaz divas reizes mēnesī, lai ziņotu par nodevumu izstrādes gaitu un apspriestu turpmāko darbu plānu (darbību secība, nodevumu veids un apjoms).
5.3. Pakalpojums jānodrošina latviešu valodā. 
5.4. Visi nodevumi jāiesniedz elektroniskā formātā atbilstoši darba uzdevumu saturam *.docx, *.xlsx vai *.pdf un, ja darba uzdevumā nav norādīts citādi, latviešu valodā.


6. Darba uzdevumi:
6.1. 1. daļa “Koordinatora piesaiste aprūpes personāla mācību vajadzību onkoloģijas jomā identificēšanā”:
	Nr.
	Aktivitātes

	1.
	Apzināt Latvijas Universitātes (LU) un Rīgas Stradiņa universitātes (RSU) piedāvātās pirmā līmeņa profesionālās un bakalaura līmeņa māszinību programmas. Noskaidrot, vai tiek piedāvāti izvēles kursi onkoloģijā. Pieprasīt vai lejupielādēt oficiālos studiju plānus, priekšmetu aprakstus un studiju kursu anotācijas no LU un RSU mājaslapām vai fakultātēm.

	2.
	Noteikt, cik apjomīgi (kredītpunkti, stundas) onkoloģijas tēmas ir iekļautas mācību saturā. Pārbaudīt, vai kurss aptver aktuālās onkoloģiskās aprūpes jomas (piemēram, paliatīvā aprūpe, ārstēšanas blakusparādības, pacientu komunikācija, u.c.).

	3.
	Izpētīt, vai mācību procesā tiek izmantoti simulācijas, prakses onkoloģijas nodaļās, sadarbība ar sertificētiem vēža centriem u.c. Novērtēt, cik daudz klīniskā prakse ir saistīta tieši ar onkoloģisko pacientu aprūpi.

	4
	Salīdzināt LU un RSU programmas, izveidot salīdzinošu pārskatu par kursu saturu, apjomu, metodoloģiju un klīniskās prakses iespējām.

	5.
	Apzināt starptautiskās vadlīnijas un standartu avotus, izpētot dokumentus: EONS Cancer Nursing Education Framework (Eiropas Onkoloģijas māsu sabiedrība), ONS Core Competencies for Oncology Nurses (ASV), WHO Global strategic directions for nursing and midwifery, ESCO (European Skills, Competences, Qualifications and Occupations), sagatavojot sarakstu ar dokumentiem un to galvenajiem akcentiem.

	6.
	Piesaistot ekspertu, sagatavot bāzi kompetenču sadalījumam divās kategorijās: 
    a) primārās kompetences – pamata, ikdienā nepieciešamās zināšanas un prasmes onkoloģiskajā aprūpē; 
    b) sekundārās kompetences – padziļinātas vai specifiskas kompetences, kas nepieciešamas noteiktās situācijās (piemēram, ārstēšanas blakusparādību vadība, komunikācija terminālās stadijas pacientiem, dalība pētniecībā).

	7.
	Strukturēt kompetenču aprakstus, izveidojot strukturētu pārskatu, tostarp norādot atbilstību Latvijas klīniskajām vajadzībām.

	8.
	Salīdzināt ar Latvijas normatīvo regulējumu un vajadzībām, pārbaudot, vai šīs kompetences ir ietvertas Latvijas reglamentētajās profesijās, māsu profesionālajās kvalifikācijas prasībās, Nacionālā attīstības plāna mērķos.

	9.
	Identificēt starptautiski noteiktās kompetences atbilstoši Latvijas kontekstam.

	10.
	Sagatavot kopsavilkumu un vizuālu kompetenču ietvaru, izveidojot vizuālu shēmu/tabulu ar primāro un sekundāro kompetenču sadalījumu.

	11.
	Apkopot Latvijā licencētās māsu tālākizglītības un profesionālās pilnveides programmas onkoloģijas jomā.

	12.
	Sagatavot kritērijus, kā vērtēt programmu atbilstību klīniskajām vajadzībām.

	13.
	Iegūt un apkopot informāciju par 1-2 akreditētu onkoloģijas centru māsu izglītības un profesionālās pilnveides sistēmām (piemēram, Oslo Cancer Center, Gustave Roussy, Royal Marsden, Karolinska Institute).

	14.
	Apkopot piemērus no identificētajām programmām, kas būtu pārņemami vai adaptējami Latvijas kontekstā (piemēram, klīniskie moduļi, simulācijas, digitālie rīki), kas varētu būt izmantojami Latvijā.

	15.
	Sagatavot strukturētu diskusijas plānu par galvenajām tēmām un jautājumiem, iekļaujot tematiskos blokus par māsas lomām onkoloģijā, aktuālajām izglītības vajadzībām un starptautisko pieredzi, kurus būtu svarīgi apspriest nākotnes ekspertu diskusijās.

	16.
	Izveidot īsu kopsavilkumu par Latvijas programmu stiprajām pusēm un trūkumiem, balstoties uz savākto informāciju.

	17.
	Sagatavot, līdzdalībā ar ekspertu, analītisku pārskatu par vispārējā aprūpes personāla izglītību un tālākizglītību onkoloģijas jomā.


Nodevums: 
1) sistematizēts apkopojums par Latvijā apstiprinātajām māsu tālākizglītības un profesionālās pilnveides programmām onkoloģijas jomā;
2) LU un RSU māszinību programmu salīdzinājums par onkoloģijas tēmu, mācību pieejas un prakses iespēju ziņā.

6.2. 2. daļa “Eksperta piesaiste aprūpes personāla mācību vajadzību onkoloģijas jomā identificēšanā”:
	Nr.
	Aktivitātes

	1.
	Izvērtēt RSU un LU programmu saturu, formulēt un aprakstīt secinājumus par vispārējās aprūpes māsu izglītības onkoloģijas jomā esošo programmu stiprajām pusēm un vājajām pusēm.

	2.
	Veikt kompetenču sadalījumu divās kategorijās:
a) primārās kompetences – pamata, ikdienā nepieciešamās zināšanas un prasmes onkoloģiskajā aprūpē;
b) sekundārās kompetences – padziļinātas vai specifiskas kompetences, kas nepieciešamas noteiktās situācijās (piemēram, ārstēšanas blakusparādību vadība, komunikācija terminālās stadijas pacientiem, dalība pētniecībā).

	3.
	Sagatavot strukturētu pārskatu par starptautiski noteiktajām onkoloģijas māsu kompetencēm, norādot to sadalījumu primārajās un sekundārajās.

	4.
	Sagatavot kopsavilkumu par primāro un sekundāro kompetenču nozīmi praksē.

	5.
	Izvērtēt apkopoto tālākizglītības programmu atbilstību vispārējās aprūpes māsu klīniskajām vajadzībām onkoloģiskajā aprūpē, analizējot to pielietojamību praksē.

	6.
	Sniegt ieteikumus par adaptējamām starptautiskām programmām ar fokusu uz starpdisciplinārām apmācībām, klīniskajiem moduļiem un digitālo rīku izmantošanu.

	7.
	Sagatavot ieteikumus ekspertu grupas darba kārtībai, iekļaujot tematiskos blokus par māsas lomām onkoloģijā, aktuālajām izglītības vajadzībām un starptautisko pieredzi.

	8.
	Sagatavot konceptuālu ziņojumu, kurā izklāstītas galvenās tēmas, kas būtu nozīmīgas ekspertu diskusijai par māsu izglītību un tālākizglītību onkoloģijā, kā arī iespējamās atziņas un secinājumi, kas no šādām diskusijām varētu izrietēt (piemēram, stiprās puses, trūkumi, ieteikumi turpmākai programmu pilnveidei).

	9.
	Sagatavot (līdzdalībā ar koordinatoru) analītisku pārskatu par vispārējās aprūpes personāla izglītību un tālākizglītību onkoloģijas jomā, piedalīties saskaņošanas procesā.


Nodevums: analītisks pārskats par veselības aprūpes personāla izglītību un tālākizglītību onkoloģijas jomā.

7. Darba nodevumi un to iesniegšanas termiņi:
7.1. Izpildītāji iesniedz atskaiti par izpildīto uzdevumu un pievieno atskaitei darba uzdevuma izpildes procesā sagatavotos dokumentus (nodevumus).
7.2. Nodevumi ir iesniedzami Pasūtītājam elektroniski, nosūtot uz e-pasta adresi: Maija.Anspoka@aslimnica.lv līdz 2025. gada 20. novembrim.
7.3. [bookmark: _Hlk42768232]Pasūtītājs izskata iesniegtos nodevumus 3 (trīs) darba dienu laikā pēc to saņemšanas. Ja, pieņemot, Pakalpojuma ietvaros izstrādāto nodevumu, Pasūtītājs konstatē neatbilstības, neprecizitātes, kļūdas vai nodevumā ir veicami uzlabojumi, tad Pasūtītājs neapstiprina Pakalpojuma ietvaros izstrādāto nodevumu, nosūta Izpildītājam rakstisku pamatojumu šādai rīcībai un uzdod Izpildītājam novērst konstatētās neatbilstības un veikt uzlabojumus Pasūtītāja noteiktajā termiņā uz Izpildītāja rēķina.
7.4. Saskaņoto nodevumu iesniegšanas termiņš ir 2025. gada 27. novembris. 

8. Citi jautājumi:
8.1. Ar Izpildītāju tiek slēgts pakalpojuma līgums un Pakalpojumu izpilde tiek fiksēta, parakstot abpusēju Pakalpojuma nodevumu nodošanas – pieņemšanas aktu. 
8.2. [bookmark: _Hlk205786754]Samaksa Izpildītājam tiek veikta Izpildītāja norādītajā bankas kontā pēc Līgumā (tai skaitā, Līguma pielikumā Nr.1) noteikto uzdevumu izpildes un pieņemšanas – nodošanas akta abpusējas parakstīšanas 30 (trīsdesmit) dienu laikā pēc Izpildītāja rēķina saņemšanas dienas.
8.3. Visi nodevumi pēc to pieņemšanas ir Slimnīcas intelektuālais īpašums.

Tehniskās specifikācijas aktualizēšanas datums: 2025. gada 23. septembris.

